Sacrosancte ecclesie Sancti Vincentii martiris, que est constructa infra muros Matisconum, Aimfredus, Sancti Vincentii servulus, et uxor mea Seuda donamus ad ipsam casam Dei curtilum indominicatum cum vineis, campis, pratis, silvis, aquis aquarumque decursibus, exitibus et regressibus, omnia et ex omnibus, quesitum et inquirendum, preter unam vineolam que habet perticas in longum decem et octo, in traversum II et pedes VII; habet ipse curtilus terminationes, a mane via publica, a medio die et a sero de ipsa hereditate, a cercio terra Otberto et Dodoni. Infra istis terminationibus donamus ad ipsam casam Dei, ad mensam fratrum, hec omnia sicut supra inserta sunt, et faciant rectores Sancti Vincentii quicquid voluerint.